
ΑΠΟΛΟΓΙΣΜΟΣ ΠΕ ΡΟΔΟΠΗΣ
Σας ευχαριστώ θερμά που είστε σήμερα εδώ, για να ακούσετε, να αξιολογήσετε, αλλά κυρίως να μεταφέρετε στους συμπολίτες μας την πραγματική εικόνα των πρώτων 2,5 ετών της κοινής μας προσπάθειας για την Ανατολική Μακεδονία και Θράκη.
Σήμερα παρουσιάζουμε αποτελέσματα.
Έναν απολογισμό που βασίζεται σε μετρήσιμα στοιχεία, σε έργα που υλοποιούνται, σε πόρους που εξασφαλίστηκαν και επιστρέφουν στην κοινωνία.
Από την πρώτη ημέρα θέσαμε έναν ξεκάθαρο στόχο:
· να αξιοποιήσουμε κάθε διαθέσιμο χρηματοδοτικό εργαλείο,
· να ξεμπλοκάρουμε διαδικασίες που για χρόνια παρέμεναν στάσιμες,
· να δώσουμε λύσεις σε προβλήματα που ταλαιπωρούσαν τις τοπικές κοινωνίες,
· και να δημιουργήσουμε τις προϋποθέσεις για μια Περιφέρεια πιο ισχυρή, πιο σύγχρονη, πιο εξωστρεφή και πιο ελκυστική για να ζεις, να εργάζεσαι, να επενδύεις και να επισκέπτεσαι.
Γνωρίζουμε ότι η αποστολή αυτή δεν ήταν εύκολη.
Όμως δεν χάσαμε ποτέ τον προσανατολισμό μας.
Μείναμε προσηλωμένοι στον στόχο.
Και σήμερα μπορούμε να κοιτάξουμε στα μάτια κάθε πολίτη της Ανατολικής Μακεδονίας και Θράκης και να πούμε με σιγουριά:
τα αποτελέσματα μιλούν από μόνα τους.
· Σήμερα η Περιφέρειά μας είναι η πρώτη Περιφέρεια της χώρας σε ενταγμένες Πράξεις και συμβασιοποιήσεις έργων του ΕΣΠΑ.
[bookmark: _Hlk235532653]Και αυτό δεν είναι ένας τίτλος.
Είναι μια πραγματική κατάκτηση.
Όταν αναλάβαμε, το ΕΣΠΑ αριθμούσε μόλις 84 ενταγμένες Πράξεις. Σήμερα οι Πράξεις έχουν φτάσει τις 936.
· Πίσω από αυτόν τον αριθμό υπάρχουν Δήμοι που μπορούν να υλοποιήσουν έργα.
· Υπάρχουν επιχειρήσεις που ενισχύονται για να γίνουν πιο ανταγωνιστικές και πιο καινοτόμες.
· Υπάρχουν νέοι επιστήμονες που βρίσκουν ποιοτικές και καλά αμειβόμενες θέσεις εργασίας.
· Υπάρχουν κοινωνικές δομές, δομές υγείας και νοσοκομεία που συνεχίζουν να λειτουργούν και να προσφέρουν.
-Μέσα σε αυτά τα 2,5 χρόνια αυξήσαμε κατά 206,4 εκατομμύρια ευρώ τους διαθέσιμους πόρους του Περιφερειακού Προγράμματος «Ανατολική Μακεδονία – Θράκη 2021-2027».
-Την ίδια περίοδο, μέσω του Περιφερειακού Προγράμματος Ανάπτυξης 2021-2025, εντάξαμε 109 έργα και δράσεις, συνολικού προϋπολογισμού 75 εκατομμυρίων ευρώ.
-Παράλληλα, για το νέο Περιφερειακό Πρόγραμμα Ανάπτυξης 2026-2030, εκδώσαμε προσκλήσεις συνολικού ύψους 77 εκατομμυρίων ευρώ, ενώ ήδη έχουν ενταχθεί 12 έργα, προϋπολογισμού 35 εκατομμυρίων ευρώ.
-Εξασφαλίσαμε χρηματοδοτήσεις από Ευρωπαϊκά Προγράμματα που ξεπερνούν ήδη τα 11 εκατομμύρια ευρώ, με 11 εγκεκριμένα προγράμματα και ακόμη περισσότερα να βρίσκονται στη διαδικασία αξιολόγησης.
Και εδώ θέλω να σταθώ ιδιαίτερα στην επανενεργοποίηση του Γραφείου Βρυξελλών. Γιατί η Ανατολική Μακεδονία και Θράκη πρέπει να έχει φωνή εκεί όπου λαμβάνονται οι μεγάλες ευρωπαϊκές αποφάσεις.
-Ταυτόχρονα, με υπεύθυνη οικονομική διαχείριση, εξοικονομήσαμε 7 εκατομμύρια ευρώ από την ορθή αξιοποίηση των τραπεζικών διαθεσίμων. Χρήματα που δεν έμειναν στα ταμεία. Επέστρεψαν στους πολίτες, μέσα από έργα και παρεμβάσεις.
[bookmark: _Hlk235532700]Και θέλω να το πω ξεκάθαρα.
Όλοι αυτοί οι αριθμοί δεν είναι λογιστικά μεγέθη.
Είναι περισσότερες δυνατότητες.
· Περισσότερες ευκαιρίες.
· Περισσότερες επενδύσεις.
· Περισσότερες δουλειές.
· Περισσότερη ασφάλεια.
· [bookmark: _Hlk235532732]Περισσότερη ποιότητα ζωής.
Είναι οι πόροι που μας επιτρέπουν να παράγουμε έργο.
Και αυτό ακριβώς κάναμε και στην Περιφερειακή Ενότητα Ροδόπης
· Στον τομέα των Υποδομών κινητοποιούνται πόροι άνω των 50 εκ. ευρώ, σε έργα που ολοκληρώθηκαν, είναι σε εξέλιξη ή έχουν εξασφαλισμένη χρηματοδότηση για την υλοποίησή τους:
Θα ξεκινήσω με τις πιο πρόσφατες εξελίξεις για τη Ροδόπη. 
1. Μόλις χθες υπογράψαμε προγραμματική σύμβαση με τον Αναπτυξιακό Οργανισμό «ΠΕΡΙ-ΕΞΕΛΙΞΙΣ» για τη μελέτη βελτίωσης της ιρλανδικής διάβασης του ποταμού Λίσσου, στον Ίμερο. Ένα έργο που θα αντιμετωπίσει χρόνια προβλήματα βατότητας και θα ενισχύσει την οδική ασφάλεια.
2. Από σήμερα ξεκινάει η εφαρμογή κυκλοφοριακών ρυθμίσεων έξω από την είσοδο του Σισμανόγλειου Νοσοκομείου Κομοτηνής, προκειμένου να γίνουν παρεμβάσεις, κόμβος, για τη αποσυμφόρηση και την ασφαλή διέλευση, είσοδο – έξοδο (170.000 ευρώ έργο, Διεύθυνση Τεχνικών Έργων)
3. Προχωρήσαμε έργα που για χρόνια παρέμεναν στάσιμα. Παραδώσαμε τη νέα γέφυρα Κοσμίου και μέσα στις επόμενες ημέρες παραδίδεται και η γέφυρα Κομψάτου.
4. Στον παραλιακό άξονα Μαρώνεια – Δίκελλα δώσαμε παράταση ενός έτους, καθώς οι σημαντικές αρχαιολογικές ανακαλύψεις επιβάλλουν την προστασία και την ανάδειξή τους. Για εμάς, ο δρόμος αυτός δεν είναι απλώς μια οδική σύνδεση. Είναι μια διαδρομή που αναδεικνύει την ιστορία, τον πολιτισμό και το φυσικό κάλλος της περιοχής.
5. Με χρηματοδότηση 5,5 εκατομμυρίων ευρώ, που είχαν εξασφαλιστεί από την προηγούμενη περίοδο, η διοίκησή μας ολοκλήρωσε τις δικές της υποχρεώσεις για τα συνοδά έργα του Νέου Νοσοκομείου Κομοτηνής. Απομένει πλέον η ολοκλήρωση των δικτύων ύδρευσης και αποχέτευσης από τη ΔΕΥΑΚομοτηνής, ώστε να ολοκληρωθούν οι τελευταίες λεπτομέρειεςστο οδικό δίκτυο.
6. Στο οδικό δίκτυο ολοκληρώσαμε ασφαλτοστρώσεις 21,7 χιλιομέτρων, ύψους 3,2 εκατομμυρίων ευρώ, τα δύο περασμένη έτη. Ενώ πριν από λίγες ημέρες ξεκίνησε το νέο πρόγραμμα αναβάθμισης, προϋπολογισμού 3 εκατομμυρίων ευρώ, από την περιοχή Σάπες-Βέλκιο-Μέστη κοντά στη ΒΙΟΠΑ Σαπών.
7. Ξεπεράστηκε επίσης το ζήτημα των απαλλοτριώσεων και ανοίγει ο δρόμος για την ανακατασκευή της οδού Κοπτερό – Αμαξάδες, με εξασφαλισμένη χρηματοδότηση 4,6 εκ. ευρώ. 
8. Παράλληλα, εκπονούμε τη μελέτη για τη βελτίωση της οδού προς Φανάρι και Αρωγή, ενός δρόμου με αυξημένη κυκλοφορία και ιδιαίτερη τουριστική σημασία.
9. Και βέβαια, δεν περιοριστήκαμε στα μεγάλα έργα. Υλοποιήσαμε και χρηματοδοτήσαμε παρεμβάσεις σε οικισμούς όπως ο Δοκός, τα Αρχοντικά, ο παραλιακός δρόμος Αρωγής, Φαναρίου, η Οργάνη, η Σμιγάδα, η Μυρτίσκη, η Άνω Βυρσίνη, η Δρανιά, ο Κάρδαμος και η Κύμη, ενώ εκπονείται και η μελέτη για το οδικό δίκτυο της Δημοτικής Ενότητας Φιλύρας – Άνω Δροσίνης.
· Ιδιαίτερη έμφαση δώσαμε και στην αντιπλημμυρική προστασία. 
1. Ολοκληρώσαμε το μεγάλο αντιπλημμυρικό έργο των 3,7 εκατομμυρίων ευρώ στον ποταμό Λίσσο και στους παραποτάμους του (περιοχή Δήμου Μαρωνείας-Σαπών), ενώ συνεχίζονται παρεμβάσεις σε αναχώματα, υδατορέματα και καθαρισμούς ποταμών σε όλη τη Ροδόπη, από το Καρυδόρεμμα και την Αίγειρο μέχρι τη Διαλαμπή, το Λαμπρό, το Λινό, τα Παγούρια και την περιοχή Ιτέας – Καλαμοκάστρου.
2. Παράλληλα, βρίσκεται σε εξέλιξη η αναβάθμιση της ιρλανδικής διάβασης στο Ποντικόρεμα, προϋπολογισμού 1,4 εκ. ευρώ, ενώ άμεσα ξεκινούν τα έργα διέλευσης στον Βοζβόζη, ύψους 400 χιλιάδων ευρώ.

· Εξασφαλίσαμε σημαντικές χρηματοδοτήσεις για σημαντικά έργα υποδομών σε Δήμους και Φορείς. Σχεδόν 9 εκατομμύρια ευρώ για την ανάπλαση των κεντρικών οδών της Κομοτηνής (ΣΒΑΑ Δήμου Κομοτηνής), και για την ενεργειακή αναβάθμιση της Διεύθυνσης Αστυνομίας Ροδόπης και των εγκαταστάσεων της Πολεμικής Αεροπορίας στον Ίσμαρο.
· Διαθέσαμε 20 εκατομμύρια ευρώ για την Ολοκληρωμένη Χωρική Επένδυση της Οροσειράς Ροδόπης και του ποταμού Νέστου. Μια στρατηγική παρέμβασηπου αφορά 13 Δήμους, 124 κοινότητες και 308 οικισμούς, ανάμεσά τους και οικισμούς των 4 Δήμων της Ροδόπης, δίνοντας αναπτυξιακή προοπτική σε ορεινές και μειονεκτικές περιοχές.

Πρωτογενής Τομέας 
· Στον πρωτογενή τομέα αναγνωρίσαμε από την πρώτη στιγμή ότι οι αγρότες μας χρειάζονταν άμεσες λύσεις, κυρίως στο κρίσιμο ζήτημα της άρδευσης, αλλά και έναν ολοκληρωμένο σχεδιασμό για έργα που θα εξασφαλίσουν την αγροτική παραγωγή των επόμενων ετών.
1. Από τα πρώτα έργα που προχωρήσαμε ήταν η αποκατάσταση αντλιοστασίων, οι παρεμβάσεις στον ταμιευτήρα Κομψάτου, καθώς και ο καθαρισμός και η εκβάθυνση των ταμιευτήρων Νέου Σιδηροχωρίου, Δύμης και Νέας Αδριανής. Έργα που έδωσαν πραγματική ανάσα στους αγρότες μας και ενίσχυσαν την αρδευτική επάρκεια.
2. Παράλληλα, δρομολογήσαμε τη μελέτη για την κατασκευή τεσσάρων νέων λιμνοδεξαμενών σε Κόσμιο, Αγιοχώρι, Ίσαλο και ανατολικά του Χαμηλού, ενώ επεκτείναμε τον σχεδιασμό και στον Ίασμο και τη Ραγάδα.
3. Σε συνεργασία με τους δημάρχους, οι οποίοι υπέδειξαν δύο κατάλληλες θέσεις σε κάθε Δήμο, προχωρούμε στον σχεδιασμό οκτώ νέων ταμιευτήρων, χωρητικότητας έως 100.000 κυβικών μέτρων, για καλλιέργειες με περιορισμένες ανάγκες σε νερό.
4. Καταθέσαμε ώριμες προτάσεις σε πρόσκληση του ΥΠΑΑΤ 64 εκ. ευρώ για την κατασκευή των δικτύων διανομής νερού από το φράγμα Ιασίου και τους ταμιευτήρες Νέου Σιδηροχωρίου και Νέας Αδριανής.
Και θέλω εδώ να επισημάνω κάτι ιδιαίτερα σημαντικό. Ήδη αξιοποιούμε το νερό του φράγματος Ιασίου, διοχετεύοντας 2.000 κυβικά μέτρα νερού που εμπλούτισαν τον υδροφόρο ορίζοντα, με άμεσα θετικές συνέπειες για την άρδευση των καλλιεργειών στην ευρύτερη περιοχή.
5. Όσον αφορά το φράγμα Ιάσμου, προχωρήσαμε με συνέπεια, βήμα-βήμα, όπως ακριβώς είχαμε δεσμευτεί. Χρηματοδοτήσαμε και παραλάβαμε τη μελέτη Ειδικής Οικολογικής Αξιολόγησης, καθώς και την επικαιροποίηση της υδρολογικής μελέτης και της μελέτης λειτουργικότητας του ταμιευτήρα. 
Είμαστε έτοιμοι να καταθέσουμε στο Υπουργείο την επικαιροποιημένη Μελέτη Περιβαλλοντικών Επιπτώσεων, προκειμένου να εξασφαλίσουμε τους τελικούς περιβαλλοντικούς όρους. Πρόκειται για το τελευταίο και απαραίτητο βήμα, ώστε το έργο να μπορέσει να ενταχθεί σε χρηματοδότηση. 
· Ιδιαίτερη βαρύτητα δώσαμε και στις λιμνοθάλασσες της Ροδόπης.
Με δικά μας χρήματα προχωρήσαμε στον καθαρισμό των στομίων τους, μια παρέμβαση που δεν είχε πραγματοποιηθεί για δεκαετίες. 
Παράλληλα, για πρώτη φορά καταθέσαμε ολοκληρωμένη και τεκμηριωμένη πρόταση ύψους 2,87 εκατομμυρίων ευρώ στο Πρόγραμμα Αλιείας και Θάλασσας για τις λιμνοθάλασσες Ξηρολίμνη, Μαυρολίμνη, Αλυκή, Πτελέα και Έλος, με στόχο την προστασία του φυσικού περιβάλλοντος και την ενίσχυση της αλιευτικής παραγωγής.
Άμεση ήταν και η παρέμβασή μας για την αντιμετώπιση της έξαρσης των ακρίδων σε καλλιεργήσιμες εκτάσεις, προστατεύοντας την παραγωγή των αγροτών.
· Ταυτόχρονα, δημιουργήσαμε το πρώτο Γραφείο Αποτυπώματος Άνθρακα στην Ελλάδα, προσφέροντας στους παραγωγούς μας ένα σύγχρονο εργαλείο που τους προετοιμάζει για τις νέες απαιτήσεις της αγροτικής οικονομίας.
· Επενδύσαμε στην αναβάθμιση του Κέντρου Εξωτικών Νοσημάτων, ενισχύοντας την προστασία του ζωικού κεφαλαίου της Περιφέρειάς μας απέναντι στις σύγχρονες απειλές.

ΤΟΜΕΑΣ ΠΟΛΙΤΙΚΗΣ ΠΡΟΣΤΑΣΙΑΣ:
· Χρηματοδοτήσαμε και αξιοποιήσαμε με ιδιαίτερη επιτυχία τη χρήση drones ενισχύοντας την πρόληψη και την άμεση επέμβαση όπου χρειάζεται.
· Θα αναφερθώ ενδεικτικά στην αντιπυρική περίοδο το 2025, στη διάρκεια της οποίας αντιμετωπίστηκαν αποτελεσματικά στην ΠΕ Ροδόπης 744 Αγροτοδασικές Πυρκαγιές.
· Πετύχαμε 96,6% αποτελεσματικότητα στην πρώτη προσβολή πυρκαγιών, κατατάσσοντας την Περιφέρειά μας ανάμεσα στις πιο αποτελεσματικές της χώρας.
· Και προχωρούμε στη δημιουργία του πρώτου Περιφερειακού Παρατηρητηρίου Κλιματικής Αλλαγής στην Ελλάδα, γιατί η προσαρμογή στην κλιματική κρίση απαιτεί γνώση, σχεδιασμό και πρόληψη.
· Στην Παιδεία, δόθηκε έμφαση τόσο στη σχολική στέγη όσο και στις υποδομές της τριτοβάθμιας εκπαίδευσης. 
1. Η σημαντικότερη εξέλιξη ήταν η άρση του αδιεξόδου για τη Σχολή Κλασικών και Κοινωνικών Επιστημών του Δημοκριτείου Πανεπιστημίου Θράκης, έργο ύψους 15 εκατ. ευρώ.
2. Παράλληλα, προχωρούν η ανέγερση του 1ου Νηπιαγωγείου Κομοτηνής, η λειτουργική αναβάθμιση σχολικών αυλών και η ενεργειακή αναβάθμιση του 1ου ΓΕΛ και του 2ου ΕΠΑΛ Κομοτηνής, δημιουργώντας καλύτερες συνθήκες για μαθητές και εκπαιδευτικούς.

· Στον τομέα της Υγείας και της Κοινωνικής Συνοχής, 
1. ΓΙΑ ΠΡΩΤΗ ΦΟΡΑ, εφαρμόστηκε το κίνητρο των 300 ευρώ μηνιαίως για την προσέλκυση νέων ιατρών στο Νοσοκομείο Κομοτηνής.
2. Με 1,5 εκατ. ευρώ αναβαθμίζεται ο εξοπλισμός των Κέντρων Υγείας Κομοτηνής, Ιάσμου και Σαπών.
3. Διασφαλίστηκε η λειτουργία των Κέντρων Κοινότητας, Δομών Σίτισης,  σε όλη την Περιφερειακή Ενότητα, πρώτη φορά Κέντρο φροντίδας ηλικιωμένων στον Δήμο Ιάσμου, ενώ χρηματοδοτήθηκαν δομές για άτομα με αναπηρία, γυναίκες θύματα βίας και ευάλωτες οικογένειες

· Για την Επιχειρηματικότητα και την Απασχόληση, εξασφαλίζονται πάνω 12 εκατομμύρια ευρώ, στηρίζοντας δεκάδες επιχειρήσεις, επενδύσεις στην καινοτομία, την ενεργειακή αναβάθμιση, όπως και επιχειρήσεις ΚΑΛΟ, ενισχύοντας την τοπική οικονομία και τη δημιουργία νέων θέσεων εργασίας.
Επισκεφθήκαμε τις επιχειρήσεις Βεργίνα και Χαρτοποιία στη ΒΙΠΕ Κομοτηνήςπου αξιοποίησαν τις χρηματοδοτήσεις και δημιουργούν οφέλη στην τοπική οικονομία. 
1. Η ενίσχυση της τοπικής επιχειρηματικότητας μεταφράστηκε σε στοχευμένες χρηματοδοτήσεις προς υφιστάμενες και νέες επιχειρήσεις. Συνολικά ενισχύθηκαν 34 επιχειρήσεις για επενδύσεις στην έρευνα και την καινοτομία, καθώς και παρεμβάσεις ενεργειακής αναβάθμισης.
2. Στον τομέα της απασχόλησης 49 επιχειρήσεις της Ροδόπης ενισχύθηκαν για να απασχολήσουν νέους υψηλών προσόντων, ενώ στηρίχθηκε η ίδρυση νέων επιχειρήσεων από ανέργους.
3. Ιδρύσαμε το Γραφείο Εξωστρέφειας, έναν μόνιμο μηχανισμό που βοηθά τις επιχειρήσεις της Περιφέρειας να ανοίξουν νέες αγορές και να ενισχύσουν τις εξαγωγές τους.

Στον Τουρισμό και τον Πολιτισμό προωθήσαμε ένα ολοκληρωμένο πλέγμα παρεμβάσεων με στόχο την ανάδειξη της πολιτιστικής κληρονομιάς και την ενίσχυση της τουριστικής ανάπτυξης. 
· Υλοποιήσαμε εργασίες για την αναβάθμιση του Μεγάρου Μουσικής Κομοτηνής, που πλέον υπό την ομπρέλα της Στέγης Πολιτισμού Α.Ε. υλοποιεί ένα ευρύ πρόγραμμα πολιτισμού για μικρούς και μεγάλους, με μεγάλη ανταπόκριση στο κοινό. 
· Η προστασία και ανάδειξη του Βυζαντινού Κάστρου Κομοτηνής, ένα τοπόσημο της πόλης, χρηματοδοτείται από το ΕΣΠΑ της Περιφέρειας μας. 
·  Παράλληλα, προχωρά η ψηφιοποίηση του Αρχαιολογικού Μουσείου Κομοτηνής και της Αρχαιολογικής Συλλογής Μαρώνειας, αξιοποιώντας την πολιτιστική κληρονομιά με σύγχρονα μέσα.
· Και φυσικά είμαστε σταθερά αρωγοί σε εκδηλώσεις πολιτισμού, παράδοσης που αναδεικνύουν την ιδιαίτερη ταυτότητα της Ροδόπης.
Στον τουρισμό κάναμε επίσης σημαντικά βήματα για όλη την ΠΑΜΘ
1. Ιδρύσαμε τον Οργανισμό Διαχείρισης και Προώθησης Προορισμού (DMMO).
2. Γίναμε η πρώτη Περιφέρεια της χώρας που δημιούργησε την Πλατφόρμα Συμμετοχής και Συνεργασίας στον Τουρισμό, ενισχύοντας τη συνεργασία όλων των ανθρώπων του τουριστικού κλάδου.
3. Βραβευτήκαμε ως αναδυόμενος προορισμός
· Στον τομέα του Αθλητισμού: 
1. Δίνουμε τη δυνατότητα στην Κομοτηνή να επαναλειτουργήσει το δημοτικό της κολυμβητήριο, με την ένταξη του έργου ενεργειακής αναβάθμισης στο ΕΣΠΑ με 4,2 εκ. ευρώ. 
2. Επίσης το Πάρκο Παραολυμπιακής Εκπαίδευσης Κομοτηνής εντάχθηκε στο πρόγραμμα «Ανατολική Μακεδονία και Θράκη 2021-2027», προάγοντας την προσβασιμότητα και την κοινωνική ένταξη στον τοπικό αθλητισμό.
3. Στηρίζουμε αθλητικές δράσεις, όπως το DuthRun στο ΤΕΦΑΑ, το συνέδριο φυσικής αγωγής, το πανελλήνιο πρωτάθλημα παλαιμάχων μπάσκετ, αγώνες bowlingΑμέα, το τουρνουά streetbasketball στην Πλατεία Ειρήνης με πάνω από 70 ομάδες και 260+ συμμετέχοντες, κ.α.
4. Και πλέον η Ανατολική Μακεδονία και Θράκη είναι Ολυμπιακή Περιφέρεια, προωθώντας τον αθλητισμό, την παιδεία και τις αξίες του Ολυμπισμού μέσα από τη συνεργασία με Ολυμπιονίκες και εκπαιδευτικά προγράμματα.

Ιδιαίτερη έμφαση δώσαμε και στη νέα γενιά.
Γιατί το μέλλον αυτού του τόπου είναι οι νέοι του.
· Γι' αυτό δημιουργήσαμε το Περιφερειακό Συμβούλιο Νέων, ώστε οι νέοι άνθρωποι να συμμετέχουν ενεργά στη διαμόρφωση των αποφάσεων.
· Εκπαιδεύσαμε περισσότερους από 12.000 μαθητές στην οδική ασφάλεια, επενδύοντας στη δημιουργία μιας νέας κουλτούρας υπεύθυνης οδήγησης.
· Για πρώτη φορά, σε συνεργασία με το ΕΚΑΒ, εκπαιδεύσαμε μαθητές σε όλη την Περιφέρεια στις πρώτες βοήθειες.
Και επειδή μιλάμε για τους νέους, δηλαδή για το μέλλον αυτού του τόπου, θέλω να σταθώ σε μία ακόμη σημαντική πρωτοβουλία.
· Δημιουργούμε, πρώτοι στην Ελλάδα, το Παρατηρητήριο Δημογραφικής Πολιτικής, σε συνεργασία με το Υπουργείο Οικογένειας και τον ΟΟΣΑ. Ένα σύγχρονο εργαλείο που θα μας επιτρέψει να σχεδιάζουμε στοχευμένες πολιτικές για το δημογραφικό, να στηρίζουμε τους νέους και να υλοποιήσουμε παρεμβάσεις, όπως το πρόγραμμα ΠΡΟΣΙΤΗΣ ΣΤΕΓΗΣ που ήδη προετοιμάζουμε.

Θέτουμε σε εφαρμογή το Περιφερειακό Παρατηρητήριο Κοινωνικής Ένταξης, βασικό εργαλείο για τον σχεδιασμό στοχευμένων κοινωνικών πολιτικών. Λειτουργεί σε συνεργασία με τους Δήμους για την υποστήριξη ευάλωτων ομάδων και τη βελτίωση των τοπικών παροχών.

· Τέλος, στον τομέα της Διοικητικής Ανασυγκρότησης των Υπηρεσιών μας,
1. Ενισχύθηκαν οι υπηρεσίες της Περιφερειακής Ενότητας και της έδρας με νέο προσωπικό, 14 μόνιμους, 40 άτομα μέσω του προγράμματος 55+, ενώ καλύφθηκαν και ανάγκες στον τομέα της αντιμετώπισης ζωονόσων.
2. Είναι διαθέσιμες περισσότερες από 270 ψηφιακές υπηρεσίες προς τον πολίτη για την ταχύτερη και ευκολότερη εξυπηρέτησή τους.
3. Τέθηκε σε λειτουργία η νέα πίστα εξετάσεων υποψηφίων οδηγών στην Κομοτηνή 
4. Οργανισμός Εσωτερικής Λειτουργίας. Εκσυγχρονισμός Τοπικής Αυτοδιοίκησης
5. 1,7 εκ. € διαγωνισμό για ενίσχυση υπηρεσιών με σύγχρονο στόλο 55 νέων οχημάτων. Διαδικασία σε εξέλιξη.

Κλείνοντας, θέλω να πω ότι τίποτα από όσα παρουσιάζουμε σήμερα δεν είναι έργο ενός ανθρώπου. Είναι αποτέλεσμα της συλλογικής δουλειάς των Αντιπεριφερειαρχών, των Περιφερειακών Συμβούλων της παράταξής μας, των υπηρεσιακών στελεχών και των εργαζομένων της Περιφέρειας. Τους ευχαριστώ όλους, γιατί με τη συνεργασία, την επιμονή και την καθημερινή τους προσπάθεια καταφέραμε να μετατρέψουμε τον σχεδιασμό σε ουσιαστικό έργο για τους πολίτες.
Ο απολογισμός που σας παρουσίασα δεν αποτελεί το τέλος μιας διαδρομής. Είναι η βάση πάνω στην οποία χτίζουμε την επόμενη ημέρα. 


